กรมสรรพากร ขอให้ผู้มีเงินได้ ยื่นแบบแสดงรายได้ ผ่านอินเตอร์เน็ต ปีภาษี 2561 ตั้งแต่บัดนี้ ถึงวันที่ 9 เมษายน 2562
กรมสรรพากร ขอให้ผู้มีเงินได้ ยื่นแบบแสดงรายได้ ผ่านอินเตอร์เน็ต ปีภาษี 2561 ตั้งแต่บัดนี้ ถึงวันที่ 9 เมษายน 2562                                                          นายสิทธิชัย วัชรพินธุ์ สรรพากรพื้นที่สุราษฎร์ธานี 1 กล่าวว่า หลายคนมักเข้าใจผิดว่า ถ้ามีเงินได้มากกว่าเดือนละ 2 หมื่น 6,000 บาท หรือ มีเงินได้ต่อปีสูงกว่า 3 แสนบาท จึงจะมีหน้าที่ยื่นเสียภาษี ซึ่งกรมสรรพากรได้กำหนดให้ คนที่มีเงินได้ แม้ไม่ถึงเกณฑ์ต้องเสียภาษี ก็ต้องมีหน้าที่ยื่นแบบแสดงรายได้ โดยแบ่งได้ง่าย ๆ เป็น คนโสด และคนมีคู่                                                           ทั้งนี้ ผู้มีเงินได้ สามารถยื่นภาษีเงินได้บุคคลธรรมดา ภ.ง.ด. 90 และ ภ.ง.ด. 91 ปี 2561 ได้จนถึงวันที่ 31 มีนาคม 2562 แต่หากยื่นแบบแสดงรายการภาษีผ่านทางอินเทอร์เน็ต ที่เว็บไซต์กรมสรรพากร www.rd.go.th หรือยื่นผ่าน Rd smart tax application ทางโทรศัพท์มือถือ จะได้รับสิทธิขยายเวลาการยื่นแบบฯ และชำระภาษีออกไปจนถึงวันที่ 9 เมษายน 2562                        อย่างไรก็ดี เพื่อสนับสนุนนโยบายประเทศไทย 4.0 กรมสรรพากร พยายามรณรงค์ให้ผู้เสียภาษี ยื่นแบบแสดงรายการภาษีเงินได้บุคคลธรรมดา   ผ่านทางอิเล็กทรอนิกส์ และลงทะเบียนพร้อมเพย์ ซึ่งผู้เสียภาษี จะได้รับเงินคืนภาษีอย่างถูกต้อง สะดวก และรวดเร็ว